ประกาศสำนักงานมาตรฐานผลิตภัณฑ์อุตสาหกรรม เรื่อง การกำหนดให้ผลิตภัณฑ์อุตสาหกรรม ตัวนำลวดกลมตีเกลียวร่วมศูนย์กลางสำหรับสายไฟฟ้าเหนือดิน ต้องเป็นไปตามมาตรฐาน

ประกาศสำนักงานมาตรฐานผลิตภัณฑ์อุตสาหกรรม
ประกาศสำนักงานมาตรฐานผลิตภัณฑ์อุตสาหกรรม
เรื่อง
การกำหนดให้ผลิตภัณฑ์อุตสาหกรรม
ตัวนำลวดกลมตีเกลียวร่วมศูนย์กลางสำหรับสายไฟฟ้าเหนือดิน
ต้องเป็นไปตามมาตรฐาน[๑]
 

เพื่อความปลอดภัยและป้องกันความเสียหายอันอาจจะเกิดแก่ประชาชนและเศรษฐกิจของประเทศ
คณะกรรมการมาตรฐานผลิตภัณฑ์อุตสาหกรรมเห็นสมควรกำหนดให้ผลิตภัณฑ์อุตสาหกรรม ตัวนำลวดกลมตีเกลียวร่วมศูนย์กลางสำหรับสายไฟฟ้าเหนือดินต้องเป็นไปตามมาตรฐาน
มาตรฐานเลขที่ มอก. ๘๕-๒๕๔๘ โดยตราเป็นพระราชกฤษฎีกา
ตามบทบัญญัติแห่งพระราชบัญญัติมาตรฐาน ผลิตภัณฑ์อุตสาหกรรม พ.ศ. ๒๕๑๑

ก่อนตราพระราชกฤษฎีกา
สำนักงานมาตรฐานผลิตภัณฑ์อุตสาหกรรมจึงให้มีการรับฟังความคิดเห็นของกลุ่มผู้มีส่วนได้เสียหรือผู้มีประโยชน์เกี่ยวข้องตามมาตรฐานดังกล่าว
เพื่อนำมา ประกอบการพิจารณาดำเนินการตราพระราชกฤษฎีกาต่อไป ทั้งนี้
ผู้ประสงค์จะแสดงความคิดเห็นให้แสดงความคิดเห็น พร้อมทั้งเหตุผล โดยระบุชื่อ
ที่อยู่ของผู้ที่แสดงความคิดเห็นต่อสำนักงานฯ ภายใน ๓๐ วันนับแต่วันประกาศ

ผู้ที่ประสงค์จะทราบรายละเอียดการกำหนดมาตรฐานดังกล่าว
โปรดติดต่อขอดูได้ที่กองนิติการ สำนักงานมาตรฐานผลิตภัณฑ์อุตสาหกรรม
กระทรวงอุตสาหกรรม หรือ www.tisi.go.th

จึงประกาศมาให้ทราบทั่วกัน


ประกาศ
ณ วันที่ ๓๐ ตุลาคม พ.ศ. ๒๕๔๙
ไพโรจน์
สัญญะเดชากุล
เลขาธิการสำนักงานมาตรฐานผลิตภัณฑ์อุตสาหกรรม







โสรศ/ผู้จัดทำ
๑๕
ธันวาคม ๒๕๔๙

[๑] ราชกิจจานุเบกษา
เล่ม ๑๒๓/ตอนที่ ๑๒๗ ง/หน้า ๑๑๗/๗ ธันวาคม ๒๕๔๙